CELEX: 32010D0463
Language: et
Date: 2010-08-20 00:00:00
Title: 2010/463/EL: Komisjoni otsus, 20. august 2010 , millega muudetakse otsuseid 92/260/EMÜ, 93/195/EMÜ, 93/197/EMÜ ja 2004/211/EÜ seoses ajutise impordiga, registreeritud hobuste korduva taassisenemisega pärast ajutist eksporti ja importi ning hobuslaste sperma impordiga teatavatest Egiptuse osadest (teatavaks tehtud numbri K(2010) 5703 all)  EMPs kohaldatav tekst

21.8.2010   
            
            
               ET
            
            
               Euroopa Liidu Teataja
            
            
               L 220/74
            
         KOMISJONI OTSUS,
   20. august 2010,
   millega muudetakse otsuseid 92/260/EMÜ, 93/195/EMÜ, 93/197/EMÜ ja 2004/211/EÜ seoses ajutise impordiga, registreeritud hobuste korduva taassisenemisega pärast ajutist eksporti ja importi ning hobuslaste sperma impordiga teatavatest Egiptuse osadest
   (teatavaks tehtud numbri K(2010) 5703 all)
   (EMPs kohaldatav tekst)
   (2010/463/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 12 lõikeid 1 ja 4, artikli 15 punkti a, artiklit 16 ning artikli 19 sissejuhatavat lauset ja punkte i ja ii,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (2) eriti selle artikli 17 lõike 3 punkti a,
   ning arvestades järgmist:
   
               (1)
            
            
               Komisjoni 10. aprilli 1992. aasta otsuses 92/260/EMÜ (loomatervishoiunõuete ja veterinaarsertifikaatide kohta registreeritud hobuste ajutiseks impordiks) (3) on esitatud loetelu kolmandatest riikidest, kust on lubatud kõnealuseid hobuseid ajutiselt liitu importida, ning asjakohased sertifitseerimisnõuded. Kõnealuses loetelus, mis on sätestatud kõnealuse otsuse I lisas, on need kolmandad riigid ja nende territooriumi osad jaotatud ka sanitaarrühmadesse A–F. Egiptuse teatavad osad kuuluvad praegu sanitaarrühma E.
            
         
               (2)
            
            
               Komisjoni 2. veebruari 1993. aasta otsuses 93/195/EMÜ (loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti) (4) on esitatud loetelu kolmandatest riikidest, kust on lubatud kõnealuseid hobuseid ajutiselt liitu importida, ning asjakohased sertifitseerimisnõuded. Kõnealuses loetelus, mis on sätestatud kõnealuse otsuse I lisas, on need kolmandad riigid ja nende territooriumi osad jaotatud sanitaarrühmadesse A–E. Egiptuse teatavad osad kuuluvad praegu sanitaarrühma E.
            
         
               (3)
            
            
               Komisjoni 5. veebruari 1993. aasta otsuses 93/197/EMÜ (loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil) (5) on esitatud loetelu kolmandatest riikidest, kust on lubatud kõnealuseid hobuslasi ajutiselt liitu importida, ning asjakohased sertifitseerimisnõuded. Kõnealuses loetelus, mis on sätestatud kõnealuse otsuse I lisas, on need kolmandad riigid ja nende territooriumi osad jaotatud sanitaarrühmadesse A–G. Registreeritud hobuste liitu importimisel kuuluvad Egiptuse teatavad osad praegu sanitaarrühma E.
            
         
               (4)
            
            
               Komisjoni 6. jaanuari 2004. aasta otsusega 2004/211/EÜ (millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid) (6) kehtestatakse kolmandate riikide või nende osade loetelu, millest liikmesriigid lubavad hobuslaste ning nende sperma, munarakkude ja embrüote importi, samuti esitatakse muud sellise impordi suhtes kohaldatavad tingimused. Kõnealuste tingimuste kehtestamisel on arvesse võetud otsustega 92/260/EMÜ, 93/195/EMÜ ja 93/197/EMÜ kehtestatud sanitaarrühmade jaotust ning need on märgitud otsuse 2004/211/EÜ I lisa 5. veerus.
            
         
               (5)
            
            
               2010. aasta juunis korraldas komisjon Egiptuses veterinaarkontrolli. Kõnealuse kontrolli tulemused olid ebarahuldavad. Avastati olulisi puudusi, mis olid seotud hobuslaste liikumise kontrollimisega Egiptuse teistest piirkondadest nendesse piirkondadesse, mis on loetletud otsuses 2004/211/EÜ kui piirkonnad, mis vastavad liitu eksportimise nõuetele, samuti puudusi seoses sertifitseerimismenetluse ja Egiptuse poliitikaga selles osas, mis käsitleb hobuslaste importi piirkondadest, kus esineb hobuste aafrika katku või kus on selle oht.
            
         
               (6)
            
            
               Selline olukord annab alust arvata, et on olemas tõsine terviseoht liidu hobuslaste populatsioonile ning seetõttu tuleks peatada ajutine import, registreeritud hobuste korduv taassisenemine liitu pärast ajutist eksporti ja importi ning hobuslaste sperma import Egiptusest.
            
         
               (7)
            
            
               Otsuseid 92/260/EMÜ, 93/195/EMÜ, 93/197/EMÜ ja 2004/211/EÜ tuleks vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 92/260/EMÜ I lisa sanitaarrühmas E jäetakse välja Egiptust käsitlev kirje.
   Artikkel 2
   Otsuse 93/195/EMÜ I lisa sanitaarrühmas E jäetakse välja Egiptust käsitlev kirje.
   Artikkel 3
   Otsuse 93/197/EMÜ I lisa sanitaarrühmas E jäetakse välja Egiptust käsitlev kirje.
   Artikkel 4
   Otsuse 2004/211/EÜ I lisas asendatakse Egiptust käsitlev kirje järgmisega:
   
      
                  „EG
               
               
                  Egiptus
               
               
                  EG-0
               
               
                  Kogu riik
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
            
                  EG-1
               
               
                  Kubernerkonnad: Aleksandria, Beheira, Kafr El Sheikh, Damietta, Dakahlia, Port-Said, Sharkia, Gharbia, Menoufia, Kalioubia, Ishmailia, Põhja-Siinai, Lõuna-Siinai, Kairo (Suur-Kairo ala, sh Giza linn), Suez, Marsa-Martrouh, Fayoum, Giza ja Beni Suef.
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
            
   Artikkel 5
   Käesolev otsus on adresseeritud liikmesriikidele.
   
      Brüssel, 20. august 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 224, 18.8.1990, lk 42.
   
      (2)  EÜT L 268, 14.9.1992, lk 54.
   
      (3)  EÜT L 130, 15.5.1992, lk 67.
   
      (4)  EÜT L 86, 6.4.1993, lk 1.
   
      (5)  EÜT L 86, 6.4.1993, lk 16.
   
      (6)  ELT L 73, 11.3.2004, lk 1.